Nordjyske politibetjente har længe frygtet, hvor de ville ende, i den nye nordjyske storkreds. 
Nu er alle blevet placeret - og de fleste er tilfredse. Men usikkerheden over fremtiden er der stadig

Mange i politiet åndede i dag lettet op.  Efter lang tids usikkerhed, ved alle nu hvor de skal arbejde i fremtiden - Vi er umiddelbart godt tilfredse. Ingen er flyttet et andet sted hen mod deres vilje, siger fællestillidsmand i Nordjyllands politi, Børge K. Nielsen, Firs procent har fået deres første eller anden prioritet opfyldt. De sidste tyve procent dækker i følge fællestillidsmanden overvejende over unge, der gerne vil overflyttes til Aalborg fra de mindre stationer i regionen. Politiassistent Flemming Mortensen fra Nordjyllands Politi, Aalborg har fået det job han søgte - sit eget. Men han er dog stadig usikker på fremtiden. - Selvom jeg har fået det jeg har ønsket mig, ved jeg ikke hvad jeg har ønsket mig, fordi jeg ikke kan få at vide hvordan min tjeneste skal forløbe, siger han. Han frygter at der bliver lavet meget om på arbejdstider, funktioner og kollegaer. Derudover peger tillidsmand Børge K. Nielsen på stigende arbejdspres i fremtiden. Antallet af folk er skåret drastisk ned i den nye politiregion.  Fra 1100 til omkring 800 i alt.